Diari Oficial de la Generalitat Valenciana


Sumari del DOGV 6023, del 28-05-2009 (2009/6036)

RESOLUCIÓ de 22 de maig de 2009, del director general de Recursos Humans, per la que corregix errades de la Resolució de 12 de març de 2009, del director general de Recursos Humans, per la qual convoca un concurs oposició per a la provisió de vacants de facultatius especialistes del departament de Neurologia, d'institucions sanitàries de l'Agència Valenciana de Salut.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6023

Data del DOGV
:   28-05-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/6036


Data del document
:   22-05-2009

Organisme emissor
:   Conselleria de Sanitat

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ de 22 de maig de 2009, del director general de Recursos Humans, per la que corregix errades de la Resolució de 12 de març de 2009, del director general de Recursos Humans, per la qual convoca un concurs oposició per a la provisió de vacants de facultatius especialistes del departament de Neurologia, d'institucions sanitàries de l'Agència Valenciana de Salut. [2009/6036]  
S'ha advertit una errada en el temari específic corresponent a l'especialitat de Neurologia, de l'annex II de la Resolució de 12 de març de 2009, del director general de Recursos Humans, per la qual convoca un concurs oposició per a la provisió de vacants de facultatius especialistes de departament de distintes especialitats, d'institucions sanitàries de l'Agència Valenciana de Salut, publicada en el Diari Oficial de la Comunitat Valenciana número 6015, de 18 de maig de 2009. Es corregix publicant de nou l'annex amb el temari específic correcte.  
Esta resolució comporta l'obertura d'un nou termini d'un mes per a la presentació de sol·licituds, a partir de l'endemà de la publicació en el Diari Oficial de la Comunitat Valenciana, exclusivament per als aspirants en l'especialitat de Neurologia que pretenguen participar en el concurs oposició i encara no hagen presentat la sol·licitud.  
ANNEX II  
Temari específic de la categoria  
Neurologia  
1. Bases de la neurociència.  
2. Anatomia, fisiologia, i fisiopatologia del sistema nerviós central i perifèric.  
3. Recollida, avaluació i interpretació dels símptomes i signes en el pacient neurològic.  
4. Indicació, realització i interpretació, de les tècniques complementàries en el diagnòstic neurològic.  
5. Maneig diagnòstic i terapèutic dels pacients neurològics hospitalitzats, en urgències i en les consultes externes intrahospitalàries i extrahospitalàries.  
6. Conceptes bàsics de neuroepidemiologia, neurogenètica, neuroimmunologia, neuroendocrinologia, neurotoxicologia, neuroquímica, neurofarmacologia, neurorehabilitació i metodologia de la investigació.  
7. Neuroimatge: conceptes bàsics de les diferents tècniques. Utilitat, limitacions i indicacions de les distintes tècniques emprades, seqüència i complementarietat.  
8. Neuroradiologia. Anatomia radiològica i vascular. Radiologia simple, TC i RM encefàlica i medul·lar. AngioTC, RM difusió-perfusió.  
9. Angioresonància. Altres tècniques per mitjà de ressonància. Arteriografia de troncs supraaòrtics, encefàlica i medul·lar. Contrastos iodats i per a ressonància.  
10. Medicina nuclear: cisternografia isotòpica. PET i SPECT. Interpretació de les alteracions observades en les malalties neurològiques amb les distintes tècniques de neuroimatge anatòmica i funcional.  
11. Neurofisiologia clínica. Conceptes bàsics i principis de les diferents tècniques. Utilitat, indicacions i limitacions. Troballes i alteracions habituals en les distintes patologies i edats.  
12. Neurofisiologia clínica: EEG, vídeo EEG, telemetria, EMG, neurografia, electroretinografia, potencials evocats, estimulació magnètica, magnetoencefalografia.  
13. Laboratori d'estudi del son i els trastorns.  
14. Execució de les distintes tècniques neurofisiològiques (EEG i les tècniques de recent desenvolupament, potencials evocats, EMG, velocitats de conducció) i interpretació clínica de les exploracions.  
15. Diagnòstic electrofisiològic de la mort cerebral.  
16. La ultrasonografia. Conceptes bàsics i principis dels diferents mètodes i tècniques. Utilitat, limitacions i indicacions de les distintes tècniques, seqüència i complementarietat.  
17. Ecografia i Doppler carotidi. Doppler transcranial. Estudis d'activació. Detecció d'èmbols. Monitoratge diagnòstic i terapèutic. Interpretació d'imatges típiques i de les alteracions observades en distints tipus d'afectació arterial.  
18. Neurocirurgia: tècniques en neurocirurgia a cel obert. Indicacions. Cost-benefici. Risc. Electrofisiologia amb elèctrodes corticals. Cirurgia de medul·la. Equip de treball i infraestructura. Complicacions immediates i a llarg termini de la neurocirurgia a cel obert.  
19. Tècniques en neurocirurgia funcional. Indicacions. Cost-benefici. Risc. Equip de treball i infraestructura. Neuronavegació. Complicacions immediates i a llarg termini de la neurocirurgia funcional.  
20. Tècniques en neurocirurgia pal·liativa. Indicacions. Cost-benefici. Risc. Equip de treball i infraestructura. Complicacions immediates i a llarg termini de la neurocirurgia pal·liativa.  
21. Tècniques neuroquirúrgiques de suport a tractament mèdic. Indicacions. Cost-benefici. Risc. Complicacions immediates i a llarg termini de les tècniques neuroquirúrgiques de suport a tractament mèdic.  
22. Neurologia infantil: recollida, avaluació i interpretació dels símptomes i signes en el pacient neuropediàtric. Indicació, realització i interpretació, de les tècniques complementàries en el diagnòstic neuropediàtric.  
23. Maneig diagnòstic i terapèutic dels pacients neuropediàtrics hospitalitzats, en urgències i en les consultes externes.  
24. Neuroradiologia intervencionista: tècniques en neuroradiologia intervencionista. Indicacions. Cost-benefici. Risc. Equip de treball i infraestructura.  
25. Complicacions immediates i a llarg termini de la neuroradiologia intervencionista.  
26. Neuropatologia: conceptes bàsics i principis de les diferents tècniques. Utilitat, limitacions i indicacions de les distintes tècniques.  
27. Neuropatologia. Anomalies més freqüents del sistema nerviós central i perifèric. Coneixement de les indicacions i mètodes de la histopatologia, histoquímica, immunocitoquímica i microscòpia electrònica.  
28. Neurogenètica: conceptes bàsics en neurogenètica. Utilitat, limitacions i indicacions de les distintes tècniques. Genètica i bioètica. Malalties neurogenètiques. Diagnòstic neurogenètic. Pronòstic.  
29. Neurologia regenerativa: conceptes bàsics i principis de la neurologia regenerativa. Indicacions i estratègies terapèutiques.  
30. Isquèmia cerebral. Hemorràgia cerebral. Hemorràgia subaracnoide. Malformacions vasculars encefàliques. Malalties de venes i sins venosos. Malalties vasculars espinals.  
31. Malaltia d'Alzheimer i altres demències degeneratives primàries. Demències vasculars. Altres demències secundàries.  
32. Malaltia de Parkinson i síndromes rigidoacinètics. Distonia de torsió i altres distonies. Corea de Hungtinton i altres corees. Malaltia de Gilles de la Tourette. Tremolor essencial. Mioclonies. Moviments involuntaris induïts per fàrmacs.  
33. Malaltia de neurona motora. Atròfies musculars espinals. Atàxies i paraplegies hereditàries.  
34. Trastorns del son. Hipersòmnies primàries i secundàries. Insomnis. Parasòmnies. Trastorns del ritme circadià. Síncope. Coma.  
35. Epilèpsia focal. Epilèpsia generalitzada. Síndromes epilèptics especials. L'estat de mal epilèptic.  
36. Traumatismes cranioencefàlics. Traumatismes raquimedul·lars. Hematoma epidural. Hematoma subdural.  
37. Malalties neurocutànies. Deformacions cranioespinals. Siringomièlia i siringobúlbia.  
38. Infeccions bacterianes. Infeccions víriques agudes. Infeccions pel VIH. Infeccions virals cròniques. Malalties per prions. Infeccions per paràsits i fongs.  
39. Tumors primaris de l'encèfal. Tumors primaris de la medul·la. Tumors metastàtics del sistema nerviós central i perifèric.  
40. Migranya. Cefalea de tensió. Altres cefalees i àlgies craniofacials.  
41. Neuritis i atròfia òptica. Altres malalties del nervi òptic. Neuràlgia trigeminal i altres àlgies. Paràlisis i altres lesions del nervi facial. Lesions d'altres parells cranials. Mononeuropaties cranials múltiples.  
42. Neuropaties agudes. Neuropaties subagudes i cròniques. Mononeuropatias, radiculopaties i plexopaties. Malalties del sistema nerviós vegetatiu.  
43. Miopaties congènites. Malaltia de Duchenne i altres distròfies musculars. Paràlisis episòdiques i miotonies no distròfiques. Miopaties tòxiques, per fàrmacs i metabòliques. Dermatomiositis, polimiositis i altres miopaties inflamatòries. Miastènia gravis i síndromes miasteniformes.  
44. Esclerosi múltiple i altres malalties desmielinitzants.  
45. Malalties neurològiques per fàrmacs, drogues i agents químics. Malalties neurològiques per agents físics.  
46. Malalties metabòliques adquirides. Malalties metabòliques hereditàries. Malalties carencials.  
47. Complicacions neurològiques del càncer. Síndromes paraneoplàstics.  
48. Complicacions neurològiques dels trasplantaments d'òrgans. Complicacions neurològiques de l'embaràs i puerperi.  
49. Complicacions neurològiques de les malalties osteoarticulars i del col·lagen. Complicacions neurològiques d'altres malalties sistèmiques.  
50. Criteris neurològics de mort.  
València, 22 de maig de 2009.- El director general de Recursos Humans: José Cano Pascual.